b'\n_START_ARTICLE_\nLahka pot\n_START_PARAGRAPH_\nLahka pot je najla\xc5\xbeja kategorija urejenih oz. ozna\xc4\x8denih slovenskih planinskih poti. Kriterije za kategorizacijo planinskih poti je leta 1986 sprejela PZS oz. njeni Komisija za planinske poti in Komisija GRS. Pregledane in popisane so bile na terenu v letih 1988 do 1990. Kategorizacija je bila dokon\xc4\x8dno dolo\xc4\x8dena leta 1991._NEWLINE_Na 6. seji UO PZS, ki je bila 18. junija 2015, je bil po ve\xc4\x8d kot 10 letih priprav in izvedbe predstavljen in potrjen, Zakonu o planinskih poteh (Uradni list RS, \xc5\xa1t. 61/2007 skladu z Zakonom o planinskih poteh (Uradni list RS, \xc5\xa1t. 61/2007) najnovej\xc5\xa1i kataster planinskih poti. po novem tako velja za lahko pot naslednja definicija:_NEWLINE_Lahka planinska pot je planinska pot, ki je namenjena za hojo in rekreacijski tek, pri \xc4\x8demer si uporabniku ni potrebno pomagati z rokama zaradi varovanja ali pomo\xc4\x8di pri gibanju po njej. Lahka planinska pot se praviloma lahko uporablja tudi kot sprehajalna pot. Kadar lahka planinska pot pre\xc4\x8di strmo pobo\xc4\x8dje, mora biti dovolj \xc5\xa1iroka, da omogo\xc4\x8da varno hojo tudi manj izurjenim uporabnikom. Od njih se zahteva le pazljivost, telesno pripravljenost in primerno obutev._NEWLINE_Tak\xc5\xa1na pot je na smernih tablah ozna\xc4\x8dena brez posebne oznake , na planinskih zemljevidih pa z neprekinjeno rde\xc4\x8do \xc4\x8drto.'